פולקסווגן ונטו

פולקסווגן ונטו (באנגלית: Volkswagen Vento, קרוי גם: Volkswagen Polo Sedan) היא מכונית משפחתית מתוצרת חברות בת וחברות בעלות מיזם משותף עם קונצרן הרכב הגרמני פולקסווגן אשר מיוצרת משנת 2010 בהודו, רוסיה ומלזיה.

ייצור והרכבה
בהודו מיוצרים דגמי "פולקסווגן ונטו" על ידי יצרנית הרכב ההודית Škoda Auto Volkswagen India  בבעלות קונצרן הרכב הגרמני פולקסווגן.

ברוסיה מיוצרים דגמי "פולקסווגן ונטו" על ידי יצרנית הרכב הרוסית Volkswagen Group Rus במתחם "LLC Volkswagen Group Rus Kaluga Plant" בעיר קלוגה במרכז החלק האירופי של רוסיה, בירת מחוז קלוגה. העיר שוכנת על גדות נהר אוקה, 190 ק"מ דרומית-מערבית ממוסקבה.

במלזיה מיוצרים דגמי "פולקסווגן ונטו" באמצעות תאגיד DRB-HICOM . תאגיד "DRB-HICOM Berhad" מרכיב מכוניות במלזיה ליצרניות הרכב: טאטא מוטורס, הונדה, איסוזו, מרצדס-בנץ ופולקסווגן.

ממאפייני "פולקסווגן ונטו"
 המכונית נמכרת בשם "ונטו" בהודו, מלזיה, ברוניי ומקסיקו.
 בתאילנד, דרום אפריקה, ארגנטינה, רוסיה, ירדן, תוניסיה ואיחוד האמירויות הערביות המכונית נמכרת כ"פולקסווגן פולו סדאן".
 פירוש המילה "ונטו" הוא "רוח" גם באיטלקית וגם בפורטוגזית.
 שם קוד: "A05".
 4 דלתות סדאן.
 5 נוסעים.
 סוגי מנוע: מנועי בנזין, מנוע טורבו-דיזל.
 סוג הנעה: הנעה קדמית.
 פלטפורמה: Volkswagen Group A05 (PQ25) platform.
 בשנת 2019 עברו דגמי "פולקסווגן ונטו" מתיחת פנים בהודו.

תאוצות
 תאוצה בין 0–100 היא 11.7 שנייה (מנוע בנזין 1.2 ליטר).
 תאוצה בין 0–100 היא 12.2 שנייה (מנוע בנזין 1.6 ליטר).
 תאוצה בין 0–100 היא 11.3 שנייה (מנוע 1.5 ליטר טורבו-דיזל).

"פולקסווגן ונטו" דגמים / רמות גימור בהודו, שנת 2021

 "1.6 MPI Trendline" – מנוע בנזין 1,598 סמ"ק משודך לתמסורת ידנית – 5 מהירויות.
 "1.6 MPI Highline" – מנוע בנזין 1,598 סמ"ק משודך לתמסורת ידנית – 5 מהירויות.
 "1.6 MPI Comfortline" – מנוע בנזין 1,598 סמ"ק משודך לתמסורת ידנית – 5 מהירויות.
 "1.2 TSI AT Highline" - מנוע בנזין 1,197 סמ"ק משודך לתמסורת אוטומטית - 7 מהירויות מסוג "Dual-Clutch" .
 "1.2 TSI AT Highline Plus" – מנוע בנזין 1,197 סמ"ק משודך לתמסורת אוטומטית – 7 מהירויות מסוג "Dual-Clutch".
 "1.2 TSI AT GT Line" – מנוע 1,197 סמ"ק משודך לתמסורת אוטומטית – 7 מהירויות מסוג "Dual-Clutch".

גלריה

ראו גם
 פולקסווגן אמאו

קישורים חיצוניים

 הערות שוליים 

קטגוריה:מכוניות משפחתיות
ונטו
קטגוריה:דגמי מכוניות שהושקו ב-2010
קטגוריה:כלי רכב המיוצרים בהודו
קטגוריה:כלי רכב המיוצרים ברוסיה
קטגוריה:כלי רכב המורכבים במלזיה